รัฐบาลไทย-ข่าวทำเนียบรัฐบาล-ดีอีเอส เตือนแม่ค้าออนไลน์ระวังสลิปปลอม แนะเช็คยอดโอนก่อนส่งสินค้า
วันอาทิตย์ที่ 31 กรกฎาคม 2565
ดีอีเอส เตือนแม่ค้าออนไลน์ระวังสลิปปลอม แนะเช็คยอดโอนก่อนส่งสินค้า
ดีอีเอส เตือนแม่ค้าออนไลน์ระวังสลิปปลอม แนะเช็คยอดโอนก่อนส่งสินค้า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากกรณีที่มีข่าวการแจ้งเตือนพ่อค้าแม่ค้าระวังภัยออนไลน์จากลูกค้าใช้สลิปบัญชีธนาคารปลอมแจ้งว่าชําระเงินแล้วหลอกให้ส่งของโดยไม่ได้โอนเงินจริงและพบมีคนทําโปรแกรมสร้างสลิปปลอมมาขายโดยสามารถกรอกชื่อผู้รับผู้โอนเป็นใครก็ได้ตัวเลขเท่าใดโอนวันไหนเวลาไหนแล้วสร้างภาพสลิปออกมาจึงขอแจ้งเตือนให้พ่อค้าแม่ค้าระมัดระวังควรสังเกตสลิปก่อนที่จะส่งของให้ลูกค้าตรวจสอบยอดเงินโอนในมือถือก่อนว่ามียอดเงินเข้ามาแล้วจริงๆก่อนส่งมอบสินค้า ทั้งนี้โดยทั่วไปการทําธุรกรรมโอนเงินผ่านแอปพลิเคชันของธนาคารในแต่ละครั้งธนาคารจะมีการบันทึกสลิปการทําธุรกรรมที่มีระบุรายละเอียดในการโอนเงินคือ ชื่อผู้รับ/ผู้ส่ง,วันเดือนปีเวลาที่ทํารายการ,จํานวนเงิน,QR Codeเพื่อเป็นหลักฐานในการตรวจสอบในกรณีที่เกิดข้อผิดพลาดหรือมีปัญหาในการทําธุรกรรม
“ในกรณีสลิปปลอมมิจฉาชีพอาจจะใช้ช่องโหว่ของภาพสลิปมาดัดแปลงทําซ้ําเพื่อให้พ่อค้าแม่ค้าที่ไม่ได้ทันสังเกตเห็นภาพสลิปโอนเงินปลอมที่มิจฉาชีพแสดงหรือส่งไลน์ไปเป็นหลักฐานให้กับร้านค้าต่างๆโดยไม่จําเป็นต้องใช้โปรแกรมปลอมสลิปเพราะสามารถใช้แอปแต่งรูปภาพบนสมาร์ทโฟนทําได้เลย”สําหรับวิธีการตรวจสอบสลิปปลอมมีดังนี้
1.สังเกตภาพของสลิปโอนเงินว่าตัวหนังสือและตัวเลขต่างๆมีความสม่ําเสมออักษรเป็นชนิดเดียวกันหรือไม่สลิปปลอมส่วนใหญ่ตัวหนังสือบนสลิปเช่นเวลาวันที่จํานวนเงินชื่อบัญชีผู้รับโอนถ้าสังเกตดีๆจะเห็นว่าตัวหนังสือบนสลิปจะมีความหนา-บางไม่เท่ากันหรืออาจจะเป็นตัวหนังสือคนละประเภทกันและตรวจสอบยอดเงินชื่อบัญชีของผู้รับโอนด้วยว่าเป็นบัญชีของเราหรือไม่ยอดเงินถูกต้องหรือไม่ถ้าเข้าข่ายลักษณะนี้โอกาสเป็นสลิปปลอมสูงมาก
2.สแกนQR Codeบนสลิปโอนเงินที่ต้องการตรวจสอบทั้งนี้สลิปโอนเงินจากแอปพลิเคชันของธนาคารต่างๆจะมีQR Codeให้เราสามารถตรวจสอบสลิปปลอมได้ทําได้โดยเข้าไปที่แอปของธนาคารที่เรารับโอนจากนั้นกด“สแกนQR Code”ใช้กล้องโทรศัพท์สแกนQR Codeบนสลิปโอนเงินของลูกค้าหรือถ้ามีรูปสลิปโอนเงินอยู่ในโทรศัพท์อยู่แล้วสามารถเลือกรูปสลิปที่อยู่ในอัลบั้มภาพที่เราsaveมาตรวจสอบได้เลยระบบก็จะตรวจสอบให้เราได้เห็นว่ายอดเงินที่โอนเข้ามาตรงกับสลิปหรือไม่หากยอดเงินไม่ตรงหรือว่าไม่สามารถตรวจสอบได้เป็นไปได้ว่าลูกค้าอาจส่งสลิปปลอมให้แทน
3.ใช้บริการแจ้งเตือนของธนาคารซึ่งวิธีนี้อาจไม่ใช่วิธีการตรวจสลิปปลอมได้โดยตรงก็ตามแต่การใช้ประโยชน์จากบริการแจ้งเตือนของธนาคารทําให้เราสามารถรับการแจ้งเตือนยอดเงินเข้า-ออกจากบัญชีของธนาคารเพื่อตรวจสอบยอดโอนของลูกค้าว่าโอนเงินเข้ามาจริงหรือเปล่าตรงตามยอดที่ตกลงกันไว้หรือไม่โดยเปรียบเทียบกับสลิปโอนเงินที่ลูกค้าส่งมา4.ใช้ระบบจัดการร้านค้าที่มีฟังก์ชันตรวจสอบสลิปการโอนเงินอัตโนมัติกรณีที่ร้านค้าออนไลน์มียอดการสั่งซื้อเป็นจํานวนมากและมีการโอนเงินเข้าหลายรายการสามารถเลือกใช้ระบบจัดการร้านค้าที่มีระบบตรวจสอบสลิปและยอดเงินเข้าอัตโนมัติเพื่อช่วยให้ร้านค้าประหยัดเวลาและลดขั้นตอนการตรวจสอบสลิปปลอม
“หากส่งสินค้าไปแล้วพบว่าเป็นสลิปปลอมหากเกิดเหตุแล้วให้รีบแจ้งความออนไลน์ www.thaipoliceonline.comเพื่อให้เจ้าหน้าที่ตํารวจประสานงานกับหน่วยงานที่เกี่ยวข้องเช่นบริษัทขนส่งต่างๆเพื่ออายัดการส่งของให้เร็วที่สุดก่อนเพื่อบรรเทาความเสียหายหากปล่อยเป็นระยะเวลานานจะทําให้ไม่สามารถติดตามเอาสินค้าคืนได้สงสัยสอบถามข้อมูลและแจ้งเบาะแสได้ที่สายด่วนของกระทรวงดิจิทัลฯ1212 (24ชม.),บช.สอท.โทร.1441 “นางสาวนพวรรณกล่าว
**************